b'\n_START_ARTICLE_\nRadio Deea\n_START_PARAGRAPH_\nRadio Deea a fost o re\xc8\x9bea radio care a implementat pentru prima dat\xc4\x83 formatul CHR Party Radio \xc3\xaen Rom\xc3\xa2nia. Aceasta a ap\xc4\x83rut \xc3\xaen anul 1997, \xc3\xaen One\xc8\x99ti. Ulterior, postul a fost extins, devenind prima re\xc8\x9bea independent\xc4\x83 de radio din Moldova. \xc3\x8en primavara lui 2005, re\xc8\x9beaua a intrat \xc8\x99i \xc3\xaen Bucure\xc8\x99ti, c\xc3\xa2nd a investit 250.000 de euro pentru a deschide sta\xc8\x9bia. \xc3\x8en iulie 2007 se emitea \xc3\xaen 21 de localit\xc4\x83\xc8\x9bi din \xc8\x9bar\xc4\x83._NEWLINE_\xc3\x8en ianuarie 2008 site-ul \xc8\x99i brandul Radio Deea au fost achizi\xc8\x9bionate de unul dintre fo\xc8\x99tii angaja\xc8\x9bi._NEWLINE_\xc3\x8en 2011 Radio Deea a fost inclus pe lista de invita\xc8\x9bi la Festivalul Interna\xc8\x9bional de Radio de la Z\xc3\xbcrich, fiind singurul post de radio din Rom\xc3\xa2nia invitat p\xc3\xa2n\xc4\x83 \xc3\xaen 2014._NEWLINE_Radioul continu\xc4\x83 s\xc4\x83 func\xc8\x9bioneze doar online.\n_START_SECTION_\nV\xc3\xa2nzarea licen\xc8\x9belor\n_START_PARAGRAPH_\n\xc3\x8en anul 2007, Lagard\xc3\xa8re a achizi\xc8\x9bionat licen\xc8\x9bele re\xc8\x9belei radio Deea, o parte dintre acestea fiind folosite pentru lansarea, \xc3\xaen aprilie 2008, a re\xc8\x9belei Vibe FM. Lagardere a cump\xc4\x83rat licen\xc8\x9bele Radio Deea, dar nu \xc8\x99i brandul. De asemenea: Radio 21 a cump\xc4\x83rat 20 de licen\xc8\x9be de la Radio Deea, tot \xc3\xaen anul 2007._NEWLINE_Vibe FM a p\xc4\x83strat formatul de muzic\xc4\x83 clubbing p\xc3\xa2n\xc4\x83 \xc3\xaen anul 2015 c\xc3\xa2nd, \xc3\xaen martie acela\xc8\x99i an, a adoptat formatul de muzic\xc4\x83 Oldies but Goldies.'